অ্যাভেঞ্জার্স: এন্ডগেম
অ্যাভেঞ্জার্স: এন্ডগেম (অনু. অ্যাভেঞ্জার্স: শেষ খেলা) হলো মার্ভেল কমিকসের সুপারহিরো দল অ্যাভেঞ্জার্সের উপর ভিত্তি করে তৈরি একটি আমেরিকান সুপারহিরো চলচ্চিত্র, যা মার্ভেল স্টুডিওস দ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটিকে সরাসরি ২০১৮-এর সিক্যুইল অ্যাভেঞ্জার্স: ইনফিনিটি ওয়ার—এর পাশাপাশি ২০১২-এর মার্ভেলের দ্য অ্যাভেঞ্জার্স এবং ২০১৫-এর অ্যাভেঞ্জার্স: এজ অব আলট্রন-এর সিক্যুইল হিসেবে পরিকল্পনা করা হয়েছে। মার্ভেল সিনেম্যাটিক ইউনিভার্স (এমসিইউ)-এর দ্বাবিংশ চলচ্চিত্র এটি। চলচ্চিত্রটি অ্যান্থনি এবং জো রুসো দ্বারা পরিচালিত, এবং চিত্রনাট্য ক্রিস্টোফার মার্কাস এবং স্টেফেন ম্যাকফিলিের দ্বৈত লেখক দল কর্তৃক লিখিত। চলচ্চিত্রটির বৈশিষ্ট্যে রয়েছে একটি একত্রিত-অভিনয়শিল্পীর দল, যার মধ্যে রয়েছে রবার্ট ডাউনি জুনিয়র, ক্রিস ইভানস, মার্ক রাফেলো, ক্রিস হেমসওর্থ, স্কার্লেট জোহ্যানসন, জেরেমি রেনার, ডন চেডেল, পল রুড, কারেন গিলান, ব্রি লারসন, ডানাই গুরিরা, বেনেডিক্ট ওং, জন ফেব্রেয়াউ, ব্র্যাডলি কুপার, গ্বিনিথ পালট্রো এবং জশ ব্রোলিন। চলচ্চিত্রে, অ্যাভেঞ্জার্স-এর বেঁচে থাকা সদস্যরা এবং তাদের বন্ধুরা ইনফিনিটি ওয়ার-এ থ্যানোস দ্বারা করা ক্ষতিটিকে বিপরীত করার চেষ্টা করে। চলচ্চিত্রটি অক্টোবর ২০১৮-তে অ্যাভেঞ্জার্স: ইনফিনিটি ওয়ার – পার্ট টু হিসেবে ঘোষণা করা হয়েছিল। রুসো ভাইয়েরা এপ্রিল ২০১৫-তে সরাসরি বোর্ডে এসেছিলেন এবং মে-এর কাছাকাছি, মার্কাস এবং ম্যাকফিলি চলচ্চিত্রটির কাহিনী লেখার জন্য চুক্তিস্বাক্ষর করেন। জুলাই ২০১৬-তে মার্ভেল শিরোনামটিকে মুছে দেয় এবং, সহজভাবে শিরোনামহীন অ্যাভেঞ্জার্স চলচ্চিত্র হিসেবে উল্লেখ করা হয়। ফায়েট কাউন্টি, জর্জিয়ার পাইনয়ুড আটলান্টা স্টুডিওসে, অ্যাভেঞ্জার্স: ইনফিনিটি ওয়ার-এর সাথে শুটিং চলমান থাকে, আগস্ট ২০১৭-তে চিত্রগ্রহণ শুরু হয় এবং জুলাই ২০১৭ পর্যন্ত স্থায়ী ছিল। ডাউনটাউন এবং আটলান্টা মহানগরের এলাকায় অধিকাংশ চিত্রগ্রহণ হয়। এটি বিশ্বে এখন পর্যন্ত সবচেয়ে বেশি আয় করা চলচ্চিত্র যা সম্প্রতি অ্যাভাটার এর আয়কেও ছাড়িয়ে যায়।